
Projektni zadatak 1 – usluge press clippinga
Predmet nabavke predstavlja uslugu koja obuhvata:
a) Svakodnevno praćenje sadržaja odabranih medija i izdvajanje sadržaja od važnosti za Naručioca i to:
1) Štampani mediji: Vijesti, Dan, Pobjeda, Monitor; 
2) Televizijski programi: TVCG1, TVCG2, TVCG3 (Parlamentarni kanal), TV Vijesti, TV Nova M, TV Prva, Adria TV, TV E, TV A+, TV 7, Srpska TV, TV Podgorica, TV Herceg Novi, TV Nikšić, TV Budva, TV Pljevlja, sa fokusom na glavne informativne emisije i prime time emisije u večernjim terminima;
3) Internetske publikacije / portali:	aktuelno.me, antenam.net, borba.me, cdm.me, dan.co.me, etv.me, gradski.me, in4s.net, mina.news, mondo.me, mportal.me, pobjeda.me, portalanalitika.me, press.co.me, rtcg.me, standard.me, vijesti.me, vop.me, rts.rs, politika.rs, blic.rs, novosti.rs, B92.net, danas.rs, n1info.com, nova.rs, kurir.rs.
b) Praćenje odabranih medija i internetskih publikacija iz tačke a), prema ključnim riječima koje se mogu izmijeniti na zahtjev Naručioca, a promjena će biti izvršena najkasnije u roku od 24 sata.
c) Arhiviranje izdvojenih sadržaja u zaseban korisnički nalog na posebno kreiranoj platformi.
d) Omogućavanje dostupnosti priloga i transkripata ovlašćenim predstavnicima Naručioca putem web interfejsa, uz obezbijeđeno korisničko ime i lozinku.
e) Isporuku, odnosno dostavljanje, kliping e-mail notifikacija u 08:00 sati svakog radnog dana, a ponedjeljkom i dostavljanje vikend izdanja, na e-mail adrese (najviše 40) koje će Naručilac dostaviti Izvršiocu.
f) Uslugu alert klipinga, koja podrazumijeva dostavljanje push notifikacija sa objavom na web portalu ili u TV programu, sa podacima o mediju i sadržaju objave, kao i linkom koji vodi do web stranice ili do video i PDF fajla koji sadrži željenu informaciju. Tema alert klipinga su ključne riječi definisane sa Naručiocem. Alert kliping treba da bude dostupan za najmanje osam korisnika mobilnih telefona koje odredi Naručilac, putem mobilne aplikacije.
g) Uz pristup klipingu putem interneta Naručilac će dobiti i:
· PDF originalne strane iz štampanih medija, kao i transkript; 
· Transkript glavnih informativnih emisija: 
· Direktni 100kbps video fajl kojem se može odmah pristupiti iz glavnih informativnih emisija;
· Mogućnost downloada video fajla glavnih informativnih emisija;
· Mogućnost kopiranja kompletne baze kod korisnika;
· Mogućnost selektovanja priloga u posebne foldere koje kreira Naručilac;
· Cjelodnevnu podršku putem mobilnog telefona;
· Neograničeno čuvanje kliping materijala na serverima;
· Automatizovani sistem za pripremu press kliping.
Ponuđač je dužan da dostavi cjenovnik za izradu transkripata neinformativnih emisija, koji se mogu izrađivati na zahtjev Naručioca.
Cjenovnik iz prethodnog stava primjenjivaće se tokom cijelog trajanja roka za pružanje usluga, osim u slučaju njegove izmjene koja je povoljnija za Naručioca.

Projektni zadatak 2 – usluge mašinske transkripcije
Predmet nabavke predstavlja uslugu koja obuhvata:
a) Svakodnevno praćenje jutarnjih programa TV Pink (čiji je osnivač privredno društvo „Pink Internacional Company“ d.o.o., Srbija), „Prva TV“ (čiji je osnivač privredno društvo „Prva Televizija“ d.o.o. Beograd, Srbija), „Informer TV“ (čiji je osnivač privredno društvo „Insajder tim“ d.o.o. Beograd, Srbija).
b) Praćenje emisije „Ćirilica“ koja se emituje na Prva TV“ (čiji je osnivač privredno društvo „Prva Televizija“ d.o.o. Beograd, Srbija)
c) Praćenje emisije „Kolegijum“ koja se emituje na Informer TV (čiji je osnivač privredno društvo „Insajder tim“ d.o.o. Beograd, Srbija).
d) Praćenje odabranih medija i internetskih publikacija iz tačke a), b) i c), prema ključnim riječima koje se mogu izmijeniti na zahtjev Naručioca, a promjena će biti izvršena najkasnije u roku od 24 sata.
e) Arhiviranje izdvojenih sadržaja u zaseban korisnički nalog na posebno kreiranoj platformi.
f) Omogućavanje dostupnosti priloga i transkripata ovlašćenim predstavnicima Naručioca putem web interfejsa, uz obezbijeđeno korisničko ime i lozinku.
g) Isporuku, odnosno dostavljanje, kliping e-mail notifikacija u 13:30 sati svakog radnog dana, a ponedjeljkom i dostavljanje vikend izdanja, na e-mail adrese (najviše 20) koje će Naručilac dostaviti Izvršiocu.
h) Uslugu alert klipinga, koja podrazumijeva dostavljanje push notifikacija sa objavom na web portalu ili u TV programu, sa podacima o mediju i sadržaju objave, kao i linkom koji vodi do web stranice ili do video fajla koji sadrži željenu informaciju. Tema alert klipinga su ključne riječi definisane sa Naručiocem. Alert kliping treba da bude dostupan za najmanje deset mobilnih telefona koje odredi Naručilac, putem mobilne aplikacije.
Uz pristup mašinskoj transkripciji putem interneta Naručilac će dobiti i:
· Transkript emisija;
· Direktni 100kbps video fajl kojem se može odmah pristupiti iz emisija;
· Mogućnost downloada video fajla emisija;
· Mogućnost kopiranja kompletne baze kod korisnika;
· Mogućnost selektovanja priloga u posebne foldere koje kreira Naručilac;
· Cjelodnevnu podršku putem mobilnog telefona;
· Neograničeno čuvanje materijala na serverima;

Ponuđač je dužan da dostavi cjenovnik za izradu transkripata emisija, koji se mogu izrađivati na zahtjev Naručioca.
Cjenovnik iz prethodnog stava primjenjivaće se tokom cijelog trajanja roka za pružanje usluga, osim u slučaju njegove izmjene koja je povoljnija za Naručioca.

